text: Bomberyddere på vej: Granater fundet på strand
  01 april 2018 kl. 17.53
  Der er søndag eftermiddag fundet granater ved Halk Strand ved Haderslev. Det oplyser Syd- og Sønderjyllands Politi. 
  Rettelse: Politiet oplyste tidligere søndag, at der var fundet mindst ti granater, men søndag aften viste det sig, at der var tale om to granater.
  Bomberyddere er lige nu på vej til Halk Strand, der ligger ved Haderslev.
  Erik Lindholdt, vagthavende, Syd- og Sønderjyllands Politi: "Det er formentligt vandet, der har gravet granaterne op på grund af østenvinden."
  Søndag klokken 17.46 kom der nemlig en anmeldelse fra en turist, der havde set to granater ligge ved vandkanten. Da patruljen så kom frem, fandt de 10 granater.
  - Det er formentligt vandet, der har gravet granaterne op på grund af østenvinden, fortæller vagthavende Erik Lindholdt ved Syd- og Sønderjyllands Politi. 
  Når bomberydderne har placeret sandsække rundt om på stedet og gjort det hele klar, vil de omkring klokken 22.15 i aften lave en kontrolleret sprængning. Så hvis man befinder sig tæt ved området og hører et ordentligt brag, er det derfor, advarer vagthavende.
  Patrulje kørt til Halk Strand v/Haderslev efter anmeldelse om fund af ca. 10 granater - bomberydderne er på vej. #politidk pic.twitter.com/LvO35SDWnm
  
  